Шанхай_Мастэрс_2016_(снукер)
Чацвёрты дзень (22 верасня)
Праграма чацвёртага гульнявога дня Шанхай Мастэрс 2016 года ўключала ў сябе матчы 1/8 фіналу. 26-ы сеяны спаборніцтва Раян Дэй гуляў супраць кітайца Мэя Сівэня, які ўпершыню патрапіў у 1/8 фіналу спаборніцтва рэйтынгавага ўзроўню. Кітаец адкрыў лік з серыяй у 79 балаў, а Дэй выйграў два наступныя фрэймы з брэйкамі ў 55 і 102 ачкі, выйшаўшы наперад з лікам 2:1. 33-гадовы азіят зраўняў лік, пакінуўшы за сабой чацвёртую партыю, пасля чаго былы шосты нумар сусветнага рэйтынгу ўзяў тры фрэймы запар з брэйкамі ў 107 і 82 балы і здабыў перамогу ў матчы з лікам 5:2, у чацвёрты раз у кар'еры і ўпершыню з 2009 года выйшаўшы ў чвэрцьфінальную стадыю шанхайскага турніру. 3-ці сеяны турніру Сцюарт Бінэм сустракаўся з Дэвідам Гілбертам, які займаў 22-гі нумар у рэйтынгу. Чэмпіён свету 2015 года ўзяў першыя тры фрэймы, зрабіўшы серыю ў 55 балаў і выйграўшы другое ачко на апошнім чорным шары, пасля чаго 35-гадовы Гілберт размачыў лік, пакінуўшы за сабой чацвёрты фрэйм з брэйкам у 79 ачкоў. Бінэм выйграў наступную партыю з падыходам у 68 балаў, пасля чаго фіналіст International Championship 2015 года зноў скараціў адставанне да двух ачкоў, але Сцюарт скончыў паядынак з лікам 5:2 перамогай у сёмым фрэйме і ў пяты раз у кар'еры і ў трэці раз запар выйшаў у чвэрцьфінал Шанхай Мастэрс. 37-гадовы Бары Хокінс гуляў супраць 19-га сеянага турніру Стывена Магуайра з Шатландыі. Былы другі нумар сусветнага рэйтынгу, які набраў выдатную форму на гэтым спаблорніцтве, дамінаваў з самага пачатку паядынка, павёўшы з лікам 4:1 і серыяй у 53 ачкі, пасля чаго Хокінс, які займаў 16-е месца ў рэйтынгу , выйграў два наступныя фрэймы з брэйкамі ў 72 і 66 балаў, але Магуайр здзейсніў пераможны падыход у 91 бал у сёмай партыі і скончыў матч з лікам 5:2 на сваю карысць, у другі раз пасля 2008 года выйшаўшы ў чвэрцьфнал рэйтынгавага турніру на Шанхайскай гранд-сцэне. 2-гі сеяны турніру Марк Сэлбі сустракаўся са Сцюартам Кэрынгтанам, які ніколі не падымаўся вышэй за 58-ы радок у рэйтынгу. Двухразовы чэмпіён свету ўзяў верх у першай партыі з брэйкам у 87 ачкоў, а таксама быў блізкі да перамогі ў другой партыі пасля серыі ў 58 балаў, але 26-гадовы Сцюарт, выдрапаў партыю і зраўняў лік у матчы. Сэлбі дамінаваў у двух наступных фрэймах, выйграўшы іх з брэйкамі ў 120 і 73 балы, пасля чаго Кэрынгтан, які ўдзельнічаў у асноўнай стадыі чэмпіянату свету 2015 года, выйграў пятую партыю з серыяй у 73 ачкі, скараціўшы адставанне да ліку 2:3. 33-гадовы лідар рэйтынгу павялічыў свой адрыў да двух ачкоў, пасля чаго яго апанент перамог у сёмым фрэйме на апошнім чорным шары, але Марк Сэлбі давёў матч да перамогі з лікам 5:3 і ў сёмы рэкордны раз выйшаў у чвэрцьфінальную стадыю Шанхай Мастэрс на Раяна Дэя. У вячэрняй сесіі шосты нумар рэйтынгу Марк Ален з Паўночнай Ірландыі сустракаўся з Дзінам Цзюньхуэем, які быў пасеяны на турніры пад 10-м нумарам. Ален, які перамог на Players Championship у сакавіку, адкрыў лік з брэйкам у 69 балаў, але кітаец дамінаваў у наступных партыях і выйграў чатыры ачкі запар з серыямі ў 54, 86 і 50 ачкоў, зрабіўшы лік 4:1. Дзін быў блізкі да перамогі і ў шостым фрэйме, выканаўшы серыю ў 56 балаў, пасля чаго яго апанент выдрапаў партыю з серыяй у 64 ачкі на апошнім чорным шары, але чэмпіён свету па снукеры з шасцю чырвонымі шарамі пакінуў за сабой сёмы фрэйм з брэйкам у 58 балаў і з лікам 5:2 у пяты раз у кар'еры і ў чацвёрты раз запар выйшаў у чвэрцьфінальную стадыю Шанхай Мастэрс. Апанентам 16-га сеянага Алістэра Картэра быў адзін з самых тытулаваных снукерыстаў свету Джон Хігінс з Шатландыі. 37-гадовы англічанін выйграў два першыя фрэймы з брэйкам у 72 балы, пасля чаго Хігінс, які займаў 5-е месца ў сусветным рэйтынгу, пакінуў за сабой трэцюю партыю з серыяй у 61 ачко. Картэр выйграў яшчэ два фрэймы з серыямі ў 58 і 64 балы, зрабіўшы лік 4:1 на сваю карысць, пасля чаго шатландзец скараціў адставанне, пакінуўшы за сабой шостую партыю, а двухразовы фіналіст чэмпіянату свету працягваў дамінаванне, узяўшы сёмы фрэйм з брэйкам у 67 ачкоў, і ў другі раз у сезоне перамог Джона Хігінса (пасля перамогі ў чвэрцьфінале World Open з лікам 5:0 ), у трэці раз выйшаўшы ў чвэрцьфінал шанхайскага спаборніцтва на Сцюарта Бінэма. Джад Трамп, які саступіў Кайрэну Уілсану ў фінальным паядынку леташняга спаборніцтва, гуляў супраць 21-га сеянага Майкла Уайта. Англічанін дамінаваў у першых партыях, выйшаўшы наперад з лікам 3:0 і серыямі ў 56 і 64 ачкі, але валійскі снукерыст, які перамог на адкрытым чэмпіянаце Індыі 2015 года, узяў верх у трох наступных фрэймах, зраўняўшы лік у матчы. Ключавы момант гульні наступіў у сёмай партыі, дзе фіналіст чэмпіянату свету 2011 года меў камфортную перавагу, але 25-гадовы Майкл Уайт выдрапаў фрэйм на апошнім чорным шары з серыяй у 57 балаў, пасля чаго выйграў і пятае ачко запар, скончыўшы паядынак з лікам 5:3 на сваю карысць і ў другі раз выйшаўшы ў чвэрцьфінальную стадыю спаборніцтва на Стывена Магуайра. 28-ы сеяны турніру Майкл Холт сустракаўся з былым лідарам рэйтынгу Роні О’Саліванам. Холт, які выйшаў у свой першы рэйтынгавы фінал на Рыга Мастэрс у пачатку сезона, адкрыў лік, але пераможца Шанхай Мастэрс 2009 года , які гуляў на сваім першым спаборніцтве ў сезоне, выйграў дзве першыя партыі з брэйкам у 64 ачкі, пасля чаго Холт узяў тры наступныя фрэймы з серыямі ў 103 і 57 балаў, выйшаўшы наперад з лікам 4:2. 40-гадовы О'Саліван, які здзейсніў камбэк у першым матчы турніру супраць Ляна Вэньбо, зрабіў падыход у 55 ачкоў у сёмай партыі, але яго апанент адказаў брэйкам у 64 балы і з лікам 5:2 у другі раз выйшаў у чвэрцьфінальную стадыю Шанхай Мастэрс на Дзіна Цзюньхуэя.